**KÖZÖSSÉGI EGYÜTTÉLÉS ALAPVETŐ SZABÁLYAIT SÉRTŐ MAGATARTÁS**

Ügyintéző: Hoffmann Andrea

Telefon: 82/504-511; 30/474-35-71

Ügyintézés helye: Hatósági Iroda, Földszint 6. számú iroda

Nagyatád Város Önkormányzata Képviselő-testülete aközösségi együttélés alapvető szabályai megsértésének jogkövetkezményeiről szóló 27/2014. (XII. 2.) önkormányzati rendeletében szabályozza a **közösségi együttélés alapvető szabályainak megsértőivel szemben** indult hatósági eljárásokat, melyek Nagyatád területén a városban lakók nyugalmának, a közösségi, közhasználatú területek rendjének, tisztaságának, az életviszonyok rendezettségének biztosítása érdekében indulhatnak.

Ezen önkormányzati hatósági ügyekben az eljárás **hivatalból** indul.

A rendelet azon magatartási szabályok megsértése esetén nem alkalmazható, amelyeket magasabb szintű jogszabály bűncselekménynek, vagy szabálysértésnek minősít, vagy más módon szankcionál.

A közigazgatási szabályszegést elkövetővel szemben figyelmeztetés, közigazgatási bírság,  tevékenység végzésétől történő eltiltás, illetve elkobzás **közigazgatási szankció** alkalmazható.

A helyi rendelet a közösségi együttélés alapvető szabályait sértő magatartás elkövetése miatt közigazgatási bírság kiszabását írja elő, természetes személy esetén 50.000.- forintig terjedő helyszíni bírság és 150.000.- forintig terjedő közigazgatási bírság, jogi személy esetén 100.000.- forintig terjedő helyszíni bírság és 500.000.- forintig terjedő közigazgatási bírság szabható ki.

A rendelet teljes szövege a város honlapján (www.nagyatad.hu) megtekinthető.

**Kapcsolódó jogszabályok:**

* Nagyatád Város Önkormányzata Képviselő-testületének a közösségi együttélés alapvető szabályai megsértésének jogkövetkezményeiről szóló 27/2014. (XII. 2.) sz. önkormányzati rendelete
* a közigazgatási szabályszegések szankcióiról szóló 2017. évi CXXV. törvény
* az általános közigazgatási rendtartásról szóló 2016. évi CL. törvény